**Furtuni**

*Nițu Cristina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Știi cum e?

Să plutești în valurile pierzaniei

Și să iți ardă sufletul mocnind

Căci tot ce îți era drag

E demult lăsat pe țărmuri uitate

Când speranța te putea salva...

Dar acum totul e doar un alt nimic

Precum nimicul care devii

Când îți pierzi inima

Și orice dorință de a mai trăi.

Pribeag îți umblă mintea

Dintr-o negură în alta.

Ce tămăduire cauți?

Un zâmbet-e prea puțin de folos.

Trupul mi-atârnă greu

Și mă îneacă în propriile furtuni.

Mâinile-mi sunt inutile

Cicatricile trecutului mă dor.

Să îmi rescriu povestea?

Prezentul poate-i mai înțelegător

Mai bine închid ochii și adorm

În lumea viselor rătăcind

De pe o pagină pe alta sărind

Mii de capitole depășind.

Până când?

Destinația:infinit

Tălpile mi-au obosit

Aștept un tren de negăsit

În gara locului pustiit.

Trec în fugă oameni fără chip

Cu mânecile mâncate de molii

Și trag în urma lor poveri

Vărsând lacrimi purpurii.

Un băiețel așteaptă în colț

Ținând în mână un pachet

Și hrănește un mistreț

Cu o înghețată la cornet.

O bătrână stă pe bancă,

Croșetează un ciorapior

Iar din dânsul iese un șarpe

Scuturându-și coada în zbor.

Felinarele se aprind,

Cimentu-i ca o lava vie

Iarba-i neagră și uscată

Pe peron e gălăgie.

Trec în goană bestii amare,

Smulgând șoaptele din zări

Și pornesc o încăierare

Cu vreo șapte controlori.

Trenul mult râvnit sosește:

In sfârșit m-adăpostesc;

Cerul plange și suspină

Plesnind munții fără vină,

Vântul șuieră-n cabină

Roata scârțâie sub șină.